September | 2015 | © My Klaskamer - idees en gedagtes uit 'n juffrou se pen
Juffer	afrikaans	oë, oog, oogsorg, visuele	Lewer kommentaar
Dit is Oogsorgmaand. Fokus hierdie maand op visuele persepsies, deur verskeie takies en speletjies beskikbaar te stel, reël ‘n optometris as spreker of verskaf inligtingstukke aan ouers oor die belangrikheid van oogsorg en oogtoetse. Bv.
Teken of pak 4 tot 6 prente in ‘n ry. Die kind kyk vir vyf tellings daarna en dan word dit geskommel. Die kind moet dit weer in die regte volgorde pak.
Teken of pak 4 tot 6 prente in ‘n ry. Die kind kyk vir vyf tellings daarna en dan word dit bedek. Die kind moet sê / noem wat hy gesien het.
Skryf ‘n klank of syfer neer. Tel tot drie en hou toe. Die kind moet dit herroep en skryf.
Voeg telkens ‘n klank by totdat die hele naam geskryf word.
Speel met enige tipe domino.
Teken ‘n klomp prente van verskillende tema’s op ‘n bladsy. Die kind moet nou bv. al die kosprente omkring, ens. Dieselfde kan met klankies (kleinletters) gedoen word.
Skryf ‘n klomp klanke rond en bont op ‘n bladsy neer. Die kind kan nou klanke soek wat in sy naam voor kom.
Letter- of klankdoolhowe
Woordvorms of vormkonstantheid
Juffer	afrikaans	lees, stories	Lewer kommentaar
Die skrywer van stories soos “Charlie and the Chocolate Factory“, “James and the Giant Peach” en “Matilda” het op 13 September verjaar. Hierdie dag word gebruik om Roald Dahl se boeke te lees en om sy karakters te vier.
Klik op die onderskeie skakels in hierdie skrywe om verskeie idees te kry en sien ook die hofie “Geletterdheid” aan die regterkant vir Roald Dahl toeps.
Juffer	afrikaans	teenwoordige tyd, toekomende tyd, tydsvorme, verlede tyd, woordorde	4 Kommentaar
‘n Eenvoudige manier om die tydsvorme te verduidelik, sal wees om ‘n tydlyn te gebruik met aanduidings van “nou”, “voor nou = verlede = verlede tyd” en “na nou = toekomende = dit kom nog”.
Sinne wat in die verlede afspeel, het gewoonlik “het”, “was” en “ge-” daarin.
Teenwoordige sinne het “is” en werkwoorde wat tans afspeel (doen, sien, klim).
Toekomende sinne kom nog, is amper ‘n wens of ‘n vooruitskatting. (sal, gaan…)
Juffer	afrikaans	huiswerk, September	2 Kommentaar
September Huiswerk (Drukbaar)
Gebruik die volgende inligting tesame met die kalender:
Syfers en getalname 1 – 100 oefen
Wat maak jou onderwyser spesiaal?
*Maak opnames met ‘n selfoon. Gebruik die See Saw toep as dit vir die klas is.
Sluit aan by 4 100 ander intekenaars
SCIP - EBS Learning